Diari Oficial de la Generalitat Valenciana


Sumari del DOGV 2348, del 19-09-1994 (1994/832445)

RESOLUCIÓ de 28 de juliol de 1994, de la Secretaria General de la Conselleria d'Administració Pública, per la qual es disposa la publicació de l'addenda al conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menendez Pelayo.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2348

Data del DOGV
:   19-09-1994

Secció del DOGV
:   ALTRES DISPOSICIONS

Número del document
:   1994/832445


Data del document
:   28-07-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 28 de juliol de 1994, de la Secretaria General de la Conselleria d'Administració Pública, per la qual es disposa la publicació de l'addenda al conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo. [94/5664]  
Subscrita, després de la tramitació prèvia reglamentària, entre la Conselleria d'Educació i Ciència de la Generalitat Valenciana i la Universitat Menéndez Pelayo, el dia 13 d'abril de 1994, una addenda al conveni de cooperació firmat el 26 de setembre de 1987 entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0321/94, i que figura com a annex d'aquesta resolució.  
València, 28 de juliol de 1994.- El secretari general de la Conselleria d'Administració Pública.  
Addenda al conveni de cooperació signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo.  
D'una banda el Sr. Joan Romero i González, conseller d'Educació i Ciència de la Generalitat Valenciana,  
I d'altra el Sr. Ernest Lluch Martín, rector de la Universitat Internacional Menéndez Pelayo (d'ara endavant UIMP) i en el seu nom i representació i d'acord amb les atribucions que té conferides per l'Ordre Ministerial de 12 d'agost de 1982 (BOE del 28 de setembre de 1982).  
En el marc del conveni firmat el 26 de setembre de 1987, entre la Conselleria de Cultura, Educació i Ciència, de la Generalitat Valenciana i la Universitat Internacional Menéndez Pelayo, ambdues institucions, per a l'any 1994:  
ACORDEN:  
Primer  
Organitzar, conjuntament amb altres institucions, seminaris i encontres de caràcter científic i cultural, de forma puntual, durant l'any 1994, i segons el que establesca el calendari d'activitats aprovat per la comissió constituïda en el conveni abans esmentat.  
Segon  
Potenciar i donar suport conjuntament a la realització de seminaris i cursos de tercer cicle organitzats per les universitats de la Comunitat Valenciana.  
Tercer  
La UIMP es responsabilitza de la programació, control i desplegament de les activitats aprovades.  
Quart  
Les activitats a les quals es refereixen els apartats 1 i 2 d'aquesta addenda es podran preparar i realitzar en les instal.lacions del Palau de Pineda i amb el suport tècnic dels serveis que hi ha.  
La UIMP contribuirà a les despeses generals de funcionament en allò que excedesquen de 25 milions.  
Cinquè  
La Conselleria d'Educació i Ciència efectuarà una aportació de seixanta-tres milions cent mil pessetes (38.396.934 PTA) a càrrec de l'aplicació pressupostària 34.38.214.04, línia 4.03, per finançar part de les despeses que es generen, d'acord amb els pressupostos aprovats per a cadascuna de les activitats programades. Aquesta quantitat es transferirà al compte corrent número 860 obert a nom de la Universitat Internacional Menéndez Pelayo, al Banc d'Espanya, carrer Alcalà, 50 de Madrid.  
Sisè  
La forma de pagament s'adequarà a allò que estableix l'article 31 de la Llei 6/1993, de 31 de desembre, de Pressupostos de la Generalitat Valenciana per a l'exercici 1994.  
Setè  
Aquesta addenda estarà vigent fins el 31 de desembre de 1994.  
València, 13 d'abril de 1994.- El conseller d'Educació i Ciència: Joan Romero González. El rector de la Universitat Internacional Menéndez Pelayo: Ernest Lluch Martín.